Armata

Armata doslova Ťažká pásová unifikovaná platforma Armata je ruský vojenský projekt výroby unifikovaných podvozkov ťažkých pásových vozidiel novej generácie. V origináli: Tiaželaja guseničnaja unificirovannaja platforma (rus. Тяжёлая гусеничная унифицированная платформа; skr. TGUP, rus. ТГУП)

Vznik a vývoj 
Vyvinutá bola v rokoch 2009 až 2010 v ruskom závode UralVagonZavod v meste Nižnij Tagil v Sverdlovskej oblasti. Platforma Armata má tvoriť základ pre vojenské pásové obrnené vozidlá, medzi ktorými má dominantné postavenie tank s typovým označením T-14, nasleduje ťažké bojové vozidlo pechoty T-15, samohybné delostrelecké vozidlo 2S35 Koalícia-SV a ďalšie.

Hlavné bojové vozidlá 
Tank T-14 vyrobený na platforme Armata je určený ako nový hlavný bojový tank ruských pozemných síl. Má kanón kalibru  s hladkým vývrtom hlavne. K podstatným funkčným vlastnostiam tanku patrí diaľkovo ovládaná veža tanku, ktorá je bez posádky, nové automatické uskladnenie a nabíjanie munície, oddelenie posádky od uloženej munície a zvýšená ochrana posádky. Dodávka prvých prototypov pre ruské ozbrojené sily bola realizovaná vo februári 2015. Nové tanky T-14 sa zúčastnili 9. mája 2015 na slávnostnej vojenskej  májovej prehliadke na Červenom námestí. Prvé fotografie stroja sa však objavili už v druhej polovici apríla. Po veľkorysých zámeroch (2300 nových tankov do roku 2020) sa reálne dodávky obmedzili na malú experimentálnu sériu v roku 2021 - armádne skúšky by mali byť ukončené v roku 2022 a ak prebehnú úspešne, v roku 2023 sa predpokladá dodávka prvých sériových tankov T-14.

Ťažké bojové vozidlo pechoty T-15 – Vo vozidle sa počíta s prepravou pozemného výsadku. Je vyzbrojené diaľkovo ovládaným zbraňový systémom «Epocha». Výzbroj:  automatický kanón 2A42 na 500 nábojov, 7,62- mm guľomet PKTM na 2000 nábojov, dve protitankové odpaľovacie zariadenia «Kornet». Zbraňový systém možno ovládať pomocou strelca aj veliteľa vozidla. Strelivo a zbrane sú izolované od obsluhy aj výsadku. T-15 bolo predstavené v roku 2015, ale o stave vývoja a prípadnej sériovej výrobe nie sú informácie.

Samohybné delostrelecké vozidlo tiež ShD – Typové označenie 2S35 Koalicia-SV («Коалиция-СВ»). Ide o vydarenú náhradu doterajšieho  samohybného delostrelectva. Spolu s hmotnosťou podvozku má necelých 55 ton. Dostrel najmenej 60 kilometrov. Zásobník je na 70 nábojov a nabíja sa automaticky, čo umožňuje vysokú rýchlosť streľby. Dĺžka hlavne je . 2S35 bolo predstavené v roku 2015 (na platforme T-90, nie Armata), ale o stave vývoja a prípadnej sériovej výrobe nie sú informácie.

Referencie

Iné projekty

Externé zdroje 
 Sledujuščij – Т-14 Dostupné online

Ruské vojenské vozidlá
Obrnené transportéry